Jahikaare võistlused 24. juulil Männiku jahilasketiirus!
Kolmel rajal lastakse 6 seeriat, kokku 150 märki, mille tulemusel selgub
paremusjärjestus seeniorite, naiste, juuniorite, veteranide ja
superveteranide võistlusklassis. Samuti toimub võistkondlik arvestus
laskeipordiklubide ja jahiseltside 3-liikmelistele
võistkondadele. Parimatele lisaks medalitele ka
eriauhinnad!
Võistluse juhend ja registreerimine asub Männiku Sporting
Klubi kodulehel www.mspk.ee.
Leedu Meistrivõistlused Inglise Sportingus juba sel nädalavahetusel!
Kellel huvi naabrite tegemisi lähemalt vaadata, siis sel nädalavahetusel leiavad Leedus aset Leedu meistrivõistlused Inglise Sportingus. Täpsem info SIIN.
Põnev võistlus 2. juulil - Kose põrsas 2016!
vaata täiendavat infot SIIT
Eesti Karikavõistlused Trap ja Skeet harjutustes!
25-26.juunil toimuvad Männikul Eesti Karikavõistlused ja Eesti Noorte Meistrivõistlused harjutustes trap ja skeet.
Ehkki registreerimise tähtaeg on möödas, on võimalik reedeni end registreerida. Täpsem info juhendist.
Selgusid Eesti Meistrid Compak Sportingus!
Täna lõppesid Männiku Jahilasketiirus Eesti Meistrivõistlused compak sportingus. Üdarvestuses võitis Tauno Tamm ja naiste arvestuses Aili Popp. Õnnitlused kõikidele võitjatele!
Kõik tulemused kodulehele tulemuste all.
Tulemas on põnev kuulivõistlus - Peningi MM!
Kõik kuulilaskmise huvilised on oodatud 19. juunil Peningi jahilasketiirus toimuvale MMile.
Täpsem info juhendist.
Eesti Meistrid selgusid Metsnikul!
Täna selgusid Metsnikul Eesti Meistrid harjutustes VSS ja Kombi. VSSi värsked meistrid on Arles Taal ja Aili Popp. Kombineeritud jahipraktilise harjutused Eesti Meistrid on Tauri Tamm ja AIli Popp. Seega topelt õnnitlused Ailile kahekordse meistritiitli eest! Tulemused on üleval Eesti Jahispordi Liidu kodulehel.
Eesti Jahispordi Liidul on uus president!
Täna
toimus Eesti Jahimeeste Seltsi majas Eesti Jahispordi Liidu
üldkoosolek, kus muude päevakorra punktide seas valiti juhatusse kaks
uut liiget. Kuna liidu pikaajaline ja teenekas juht Hannes Kuusmik oli
varasemalt juba avaldanud soovi lahkuda presidendi kohalt, siis valiti
ka uus president. Kandidaadiks esitati Kaitseliidu ülem brigaadikindral
Meelis Kiili ning hääletuse tulemusel valiti Meelis Kiili ühehäälselt
EJSLi uueks presidendiks.
Lisaks valiti uus juhatuse liige lahkumisavalduse esitanud Arles Taali
asemele. Uueks juhatuse liikmeks sai Igor Homin. Kõik teised senised
juhatuse liikmed jätkavad.
Täname seniseid juhatuse liikmeid tehtud töö eest ning soovime edu uutele juhatuse liikmetele!
Tähelepanu jahilaskurid!
Esialgne 2016.a. võistluskalender on kättesaadav SIIT.
Kindlasti tuleb seal täpsustusi ja väiksemaid muudatusi, kuid üldjoontes on kalendrisse märgitud kõikide Eesti Meistrivõistluste ja Eesti karikavõistluste ajad ja toimumiskohad. Täpsem info iga võistluse juhendis!
Seoses uue jahilaskmise hooajaga ja võistluskalendri kinnitamisega
tuletame kõikidele meelde, et kalendriaasta sees
tohib laskur esindada ühte klubi.
Samuti on oluline litsentsi kehtivus igal sportlasel.
Ilma kehtiva Litsentsita ei ole EJSL poolt kinnitatud tiitlivõistlustel
võimalik osaleda
tiitlivõistluste arvestuses, vaid ainult „OPEN“ klassis eraldi üldarvestuses.
Eesti Jahispordi Liidu juhatus otsustas 1. Märtsi koosolekul, et laskurid, kes ei kuulu ühegi EJSLi liimesklubi koosseisu võistlevad individuaalvõistlejana ning see märge tehakse ka võistleja nime taha.
Ehk seni kasutusel olnud märge EJSL asendub märkega individuaalvõistleja.
Palume kõikidel klubi esindajatel see info viia oma klubi laskuriteni.